PRIEIGOS PRIE ES VERSLININKŲ PORTALO SUTEIKIMAS
Europos Sąjungos verslininkų portalas – Europos Komisijos valdoma sistema, skirta elektroninės informacijos mainams tarp verslininkų ir muitinės ir naudojama informacijai apie prašymus priimti PTI sprendimą ir PTI sprendimus ar apie visus vėlesnius įvykius, kurie gali daryti poveikį pirminiam prašymui ar sprendimui, teikti ir jos mainams vykdyti. Prie ES verslininkų portalo jungiamasi adresu https://customs.ec.europa.eu/gtp/.
[bookmark: _Hlk194934068]Kad galima būtų naudotis ES Verslininkų portalu, gauti vartotojo paskyrą ir slaptažodį, asmenys turi būti registruoti atitinkamos paslaugos gavėju Bendro naudotojų valdymo portale (https://bap.lrmuitine.lt). Prieigos suteikimo sąlygos nustatytos Muitinės elektroninių paslaugų teikimo taisyklėse.
Ekonominės veiklos vykdytojai (jų atstovai), norintys teikti prašymus priimti PTI sprendimus, turi atitikti šias sąlygas:
· jie turi būti registruoti Muitinės prievolininkų registre (MPR) ir turėti Ekonominės veiklos vykdytojo registravimo ir identifikavimo (EORI) kodą (dėl MPR registracijos ir EORI kodo gavimo reikėtų kreiptis į muitinės administraciją), ir
· jie turi turėti vartotojo paskyrą ir slaptažodį identifikavimo ir prieigos teisių suteikimo autorizavimo paslaugai ES Verslininkų portale. 

